OŠ BARTOLA KAŠIĆA

Zagreb, Vrisnička 4

Telefon: 01/3833-135; fax: 3647-075

E-mail: [ured@os-bartola-kasica-zg.skole.hr](mailto:ured@os-bartola-kasica-zg.skole.hr)

KLASA:

URBROJ:

Zagreb, 15. siječnja 2024.

OSNOVNIM ŠKOLAMA GRADSKE ČETVRTI

TREŠNJEVKA JUG I TREŠNJEVKA SJEVER

**n/r ravnatelja/ice**

**n/r predsjednika/ice školskog povjerenstva**

**PREDMET: Općinska smotra LiDraNo 2024.**

Poštovani,

Osnovna škola Bartola Kašića i ove je godine domaćin općinske Smotre literarnih i novinarskih radova te scenskih nastupa LiDraNo 2024.

Upute o provedbi Smotre:

Na stranici Agencije za odgoj i obrazovanje objavljena su [Posebna pravila za provedbu smotre LiDraNo 2023./24.](https://www.azoo.hr/natjecanja-i-smotre-arhiva/smotra-literarnog-dramskog-scenskog-i-novinarskog-stvaralastva-lidrano-2023-2024/)

Prijave učenika i radovi za općinsku Smotru dostavljaju se elektroničkom poštom u zadanim tablicama najkasnije do **2. veljače 2024.** godine do 20 sati na adresu:

[osbklidrano@gmail.com](mailto:osbklidrano@gmail.com)

**Osim ispunjenih tablica, svaka škola prijavljuje učenike školskom koordinatoru u aplikaciji natjecanja.azoo.hr.** Pri tome su škole, koje prijavljuju učenike za sudjelovanje na Smotri, odgovorne za upisane podatke o svakom učeniku i mentoru. U prijavi moraju biti točno navedeni svi podatci o učeniku.

Osnovne škole prikupljaju privolu za obradu osobnih podataka učenika, odnosno mentora, a u svrhu sudjelovanja na smotri LiDraNo 2024. Osnovne škole, koje su prijavile učenike i mentore, potpisane privole čuvaju u svojoj arhivi do kraja školske godine.

**Scenski nastupi održat će se 9.veljače 2024. (petak ) u 17 sati, Centar za kulturu Trešnjevka, Park stara Trešnjevka 1. Proba za scenske nastupe održat će 8.veljače 2024. (četvrtak ) od 10 do 14 sati na istom mjestu, Centar za kulturu Trešnjevka. Škole će raspored scenskih nastupa dobiti nakon što stignu sve prijave.**

Prosudba literarnih i novinarskih radova bit će u srijedu, **7. veljače 2024.** Okrugli stol za literarno i novinarsko stvaralaštvo **održat će se istoga dana od 13 do 14 sati**  u knjižnici OŠ Bartola Kašića, Vrisnička 4. Sve informacije o provođenju Smotre moći ćete naći na stranici [OŠ Bartola Kašića.](http://www.os-bartola-kasica-zg.skole.hr/LiDraNo)

Radovi, koji se prijavljuju u izrazima literarni, samostalni novinarski, radijske emisije i radioigre, ne smiju biti objavljeni ni u kojem obliku, izvedeni ili nagrađivani prije smotre LiDraNo 2024.

**Svaka škola može na općinsku Smotru poslati najviše 10 literarnih radova, 5 novinarskih i** **5 scenskih nastupa**.

Na općinsku razinu škole šalju:

# LITERARNO STVARALAŠTVO

Literarni radovi, koji se predlažu za Smotru, moraju biti pisani u Word formatu (Times New Roman, 12 točaka, dvostruki prored) i ne smiju biti duži od tri kartice (1 kartica = 60 slovnih mjesta x 30 redaka, tj. 1800 znakova s razmakom između riječi).

**U podnožju svake stranice učeničkoga rada mora pisati zaporka i razred koji učenik pohađa, primjerice *život12345*.**

**Literarni rad koji se šalje mora biti imenovan, npr.**

**21\_OŠ\_MOJA LJUBAV\_ljubav12345**

(broj županije, osnovna škola - naslov rada – zaporka učenika).

**Uz svaki rad šalju se i sljedeći podatci na** **zasebnoj stranici:**

1. zaporka (riječ od 5 slova malim slovima i 5 znamenki)
2. ime i prezime učenika – autora rada
3. naslov rada
4. razred
5. naziv škole
6. ime i prezime voditelja / mentora
7. potpuna adresa škole (ulica, broj, poštanski broj i mjesto), broj telefona i e-adresa.

Dokument s podatcima o literarnom radu mora biti imenovan na sljedeći način:

**21\_OŠ \_ MOJA LJUBAV \_ ljubav12345 – podatci**

**(broj županije\_OŠ\_naslov rada\_zaporka učenika\_podatci)**

**NOVINARSKO STVARALAŠTVO**

U novinarskom izrazu učenici – pojedinci i družine mogu sudjelovati u tri kategorije:

1. samostalni novinarski rad
2. školski list (tiskani i digitalni)
3. radijski ostvaraj (radijske / novinarske emisije i radioigre ili radiodrame).

**Samostalni novinarski rad**

Samostalni novinarski rad treba biti napisan novinarskim, odnosno publicističkim stilom i u Word formatu (Times New Roman, 12 točaka, dvostruki prored). Radovi ne smiju biti dulji od četiri kartice (1 kartica = 60 slovnih mjesta x 30 redaka, tj. 1800 znakova s razmakom između riječi).

U podnožju svake stranice učeničkoga rada mora pisati zaporka i razred koji učenik pohađa, primjerice *život12345*.

Samostalni novinarski rad koji se šalje mora biti imenovan, npr.

**21\_OŠ \_ ŽIVIM ŽIVOT \_ život 12345**

(broj županije. osnovna škola OŠ - naslov rada – zaporka učenika)

**Uz svaki rad šalju se i sljedeći podatci na zasebnoj stranici:**

1. zaporka (riječ od 5 slova malim slovima i 5 znamenki)

2. ime i prezime učenika – autora rada

3. naslov rada

4. razred

5. naziv škole

6. ime i prezime voditelja/mentora

7. potpuna adresa škole (ulica, broj, poštanski broj i mjesto), broj telefona i e-adresa.

Dokument treba biti imenovan na sljedeći način:

**21\_OŠ \_ ŽIVIM ŽIVOT – život 12345 – podatci**

(broj županije\_OŠ\_naslov rada\_zaporka učenika \_podatci

**Školski listovi**

**U ovoj kategoriji na Smotri mogu sudjelovati tiskani i digitalni školski listovi. Za LiDraNo 2023./2024. može biti prijavljen školski list koji je objavljen nakon smotre LiDraNo 2022./ 2023.**

**Na općinsku ili direktno na županijsku Smotru dostavite dvanaest (12) primjeraka tiskanog školskog lista. Tiskani školski list treba poslati i u PDF-u putem poveznice koristeći se servisima Jumbo mail, WeTransfer (preporuka je One Drive).**

**PDF datoteka treba biti u zaslonskoj rezoluciji, a ne u rezoluciji za tisak (što manja veličina datoteke koja se šalje).**

**Školske listove škola prijavljuje u tablici za općinsku Smotru, a zbog zahtjevnosti pripremanja i tiskanja školskih listova iste je moguće dostaviti županijskom organizatoru do 18. veljače 2024., ali uz obaveznu prethodnu prijavu na elektroničkom obrascu pri prijavi na općinsku Smotru.**

**Za digitalni školski list impresum mora biti napravljen u skladu s Uputama za provedbu Smotre. U prijavi je obvezno navesti točnu adresu internetskog mjesta na kojoj je list pohranjen.**

**Radijske emisije**

Radijski ostvaraj (radijske / novinarske emisije i radioigre ili radiodrame), koje se predlažu, ne smiju biti objavljene, izvedene ili nagrađivane prije smotre LiDraNo 2024. godine.

Radijsku emisiju potrebno je poslati putem poveznica koristeći se servisima, npr. Jumbo mail ili WeTransfer **(preporuka je One Drive).**

Radijska emisija koja se šalje mora biti imenovana, npr.

**21\_I\_PAD\_JE\_LET\_OSNOVNA \_SKOLA\_ANTUNA\_GUSTAVA\_MATOŠA\_2024**

(brojčana oznaka županije\_naslov\_ emisije\_naziv\_škole\_godina LiDraNa).

Uz radijsku emisiju potrebno je poslati i podatke o emisiji koji moraju biti imenovani kao i radijska emisija.

Poveznice za slušanje i preuzimanje radijskih emisija šalju se elektroničkom poštom školi domaćinu općinske razine natjecanja, a škola domaćin iste poveznice šalje organizatoru županijskog natjecanja.

Škola smije poslati najviše **dva radijska ostvaraja snimljena u 2023./2024.godini.**

**DRAMSKO-SCENSKO STVARALAŠTVO**

**Pojedinačni nastupi**

U pojedinačnim nastupima za jednu izvedbu može biti prijavljen samo jedan učenik i jedan mentor. Unutar pojedinačnih nastupa učenici mogu sudjelovati u sljedećim oblicima:

1. kazivanje poezije (pjesme pisane u stihu ili prozi)

2. monolog (ulomak iz književnoga dramskog, filmskog ili proznog djela)

3. povijesni govor.

**Trajanje pojedinačnih nastupa je do 4 minute. Izvode se pod jedinstvenim bijelim svjetlom i bez glazbene pratnje.**

**Skupni nastupi**

Unutar skupnih nastupa učenici mogu sudjelovati sa sljedećim vrstama izraza:

1. dramsko-scenska igra

2. lutkarska predstava

3. recital (skupno govorenje književnoga teksta).

**Napomena**

Mogu biti prijavljene i forme uvjetno nazvane „neverbalno kazalište“, koje se umjesto govorom služe svim drugim relevantnim scenskim sredstvima (scenski pokret, slika, gesta, mimika, glazba).

**U izvedbi bilo koje vrste skupnoga nastupa može biti prijavljeno (može sudjelovati) najviše deset (10) učenika i samo jedan (1) mentor. Trajanje skupnih nastupa je od 5 do 20 minuta.**

Raspored održavanja županijske Smotre učenika osnovnih škola Grada Zagreba kao i sve druge obavijesti bit će objavljivane na mrežnim stranicama OŠ A.G. Matoša -  [www.osagm.hr](http://www.osagm.hr)

Dragi učenici i učitelji, želimo vam puno uspjeha, nadahnute riječi i stihove, nova prijateljstva i radosne trenutke na Smotri literarnog, dramskog i novinarskog stvaralaštva – LiDraNo 2024.

Predsjednica općinskog povjerenstva za pripremu i provedbu LiDraNa 2024.

Dijana Kopčić, ravnateljica OŠ Bartola Kašića, Zagreb